jkorsvik/nowiki_second_scrape_merged huggingface dataset:
Nashville

Nashville er hovedstaden i den amerikanske delstaten Tennessee.
Byen ligger ved elven Cumberland i den nordlige delen av staten. Nashville er senter for industrier som helseforetak, musikk, forleggere og transport. I 2010 hadde Nashville 601 222 innbyggere, noe som gjør den til den nest største byen i Tennessee (etter Memphis). Nashville er kjent for å være et viktig sted for country-musikk.
Nashville ble offisielt anerkjent som by i 1784, og i 1843 ble Nashville godkjent som hovedstad i delstaten.


== Referanser ==


== Eksterne lenker ==
(en) Offisielt nettsted 
(en) Nashville, Tennessee – kategori av bilder, video eller lyd på Commons 
(en) Nashville, Tennessee – galleri av bilder, video eller lyd på Commons 
(en)  Nashville hos Wikivoyage
Kjelfossen

Kjelfossen er en foss i Gudvangen i Aurland kommune Vestland. Den ligger i elva Kjelfossgrovi, ei sideelv til Nærøydalselvi. Fossen består av flere fall, og har en total fallhøyde på 705 meter. SSB oppgir 840 meter. Høyeste loddrette fall er 149 meter. Elva er ikke regulert til kraftutbygging. Fossen er også kjent som Store Kjelfossen.
Fossen regnes som en av verdens høyeste, men det oppgitte totalfallet er omstridt. Statistisk sentralbyrå rangerer fossen som Norges høyeste med et fall på 840 meter.


== Referanser ==


== Kilder ==
Statistisk sentralbyrå yearbook 2005


== Eksterne lenker ==
World Waterfall database
Bilde
Ural (elv)

Ural er ei elv i Russland og Kasakhstan, 2 428 kilometer lang. Den har sitt utspring i Uralfjellene og renner ut i Det kaspiske hav. Elva danner en del av den naturlig grensen mellom Europa og Asia. Ural rangeres som den tredje lengste elva i Europa og den 18. lengste i Asia.


== Referanser ==


== Eksterne lenker ==
(en) Ural River – kategori av bilder, video eller lyd på Commons
Adriano Munoz

Adriano Thiel Munoz (født 23. juli 1978) er en brasiliansk fotballspiller. Han er angrepsspiller på Örebro SK og kom dit fra Tromsø IL i slutten av juli 2009. Før dette spilte han for Sandefjord. Munoz har tidligere spilt for de finske lagene MyPa og AC Allianssi og det brasilianske laget Cruzeiro RS.


== Referanser ==


== Eksterne lenker ==
(en) Adriano Munoz – Transfermarkt 
(en) Adriano Munoz – Soccerway
Altadalen

Altadalen er en dal i Alta kommune som ligger innerst i Altafjorden. Dalen er ca. 11 km lang og dekker et areal på 50 km². Dalen starter der Storelvdalen og Eibydalen møtes, og vider seg kraftig ut mot Altafjorden. I bunnen av dalen renner Altaelva som har vært med på å utforme dalen.


== Geologi ==
Altadalen ble utformet av isbreene i istiden. To store morenerygger ble dannet på slutten av istiden da breene hadde en liten vokseperiode. Den nederste ryggen går på tvers av dalen fra  Kronstad i øst til Hjemmeluft i vest. Den andre ryggen går på tvers ca. 5 km lengre opp i dalen fra Raipas i øst til Øytun i vest.


== Biotop ==
Altadalen er meget frodig biotop i Finnmarksammenheng. Den har store furuskoger og løvskog bestående av bjørk, or, asp, rogn og hegg. Gran har blitt plantet og vokser også vilt noen steder. Dalen har et rikt dyre- og fugleliv.


== Næring ==
Jordbruk er utbredt i dalen. I byen eksisterer de fleste servicetilbudene. Det finnes flere store grustak og et asfaltverk på Raipas.


== Historie ==
Det har bodd mennesker i dalen fra lang tid tilbake. Komsakulturen er spor etter mennesker som bodde ved Komsafjellet i dalen fra ca. 7500-4000 f.kr. Det er også funnet helleristninger i Hjemmeluft, på Amtmannsnes og på Komsa som stammer fra ca. 5000 f.kr - Kr. f. Samene har brukt dalen sommerstid i århundrer. Først på slutten av 1500-tallet begynte de første å bo hele året i dalen. I 1578 ble det registrert tre skattemenn (skattebetalere) som hadde vinterboplass i Altadalen. Det var Oluf Nielsen, Sarfe Kviversen og Ener Arnesen. I starten måtte disse betale både russeskatt, skatt til den svenske kongen (Karl IX) og den dansk-norske kongen (Christian IV). Inntektene fra laksefisket var en stor del av grunnen for den store interessen fra de forskjellige kongene. I forbindelse med Kalmarkrigen i 1611 skulle striden avgjøres. Chrisitan IV bygde flere fort langs kysten av Finnmark for å forsterke posisjonen. En svensk fogd dro mot Alta med ca. 150 mann for å befeste dalen, men disse kom aldri fram. Kalmarkrigen ble utkjempet i sør Sverige uten at noe slag om Alta fant sted. De svenske planene med å befeste Finnmark ble oppgitt da Karl IX døde på slutten av 1611.
På grunn av stor hungersnød i Nord-Finland på 1800-tallet har det vært stor finsk innvandring til dalen. De store kobberfunnene på Raipas og Kåfjorden førte med seg mange innflyttere fra Sør-Norge. I tillegg ble den samiske befolkningen mer bofast etter hvert. Det har medført en sammenblanding av tre forskjellige språk, noe som stedsnavnene i dalen bærer preg av.
På slutten av 2. verdenskrig ble hele Finnmark og Nord-Troms evakuert av tyskerne. All bebyggelse i dalen ble brendt, unntatt Alta kirke. Dette kalles Den brente jords taktikk og ble brukt for å stoppe de alliertes (i hovedsak den russiske) hær sin framrykning fra øst.


== Tettsteder ==
Altadalen har flere bygder og tettsteder som er mer eller mindre sammenvokst.

Hjemmeluft
Bossekop
 Sentrum
 Elvebakken
 Kronstad
Sandfallet
Aronnes
Elvestrand
Øvre Alta
Raipas
Indianapolis

Indianapolis er hovedstad i den amerikanske delstaten Indiana.
Med 794 160 innbyggere (2004) og et storbyområde med 1 771 377 innbyggere er Indianapolis den største byen i delstaten og den tolvte største i USA. Det er den nest største delstatshovedstaden i USA målt etter antall innbyggere (kun Phoenix, Arizona er større). Byen er også hovedsete i Marion County.
En dommer i Indianas høyesterett gav byen navnet Indianapolis ved å slå sammen Indiana med polis, det greske ordet for by.
To elver renner gjennom byen: White River og Fall Creek.


== Kjente personer fra Indianapolis ==
Adam Lambert, sanger og American Idol-deltaker
John Green, forfatter og kjent vlogger
John Dillinger, bankraner
Brendan Fraser, skuespiller
David Letterman, programleder, tekstforfatter, komiker og fjernsynsprodusent
Dan Quayle, tidligere amerikansk republikansk politiker og USAs 44. visepresident
Kurt Vonnegut,  amerikansk forfatter og kunstner


== Sport ==
Byen er også hjem for det amerikanske fotballaget Indianapolis Colts.


== Se også ==
Indianapolis Motor Speedway


== Eksterne lenker ==
(en) Offisielt nettsted 
(en) Indianapolis – kategori av bilder, video eller lyd på Commons 
(en) Indianapolis – galleri av bilder, video eller lyd på Commons 
(en)  Indianapolis hos Wikivoyage
Des Moines

Des Moines er hovedstad og den største byen i den amerikanske delstaten Iowa. Den ligger i Polk County, og har 203 433 innbyggere (2010).
Des Moines ble grunnlagt i mai 1843 da kaptein James Allen bygde et fort der elvene Des Moines og Raccoon møtes. I 1857 endret byen navn fra "Fort Des Moines" til "Des Moines", og den overtok som delstatshovedstad etter Iowa City.
I Des Moines ligger Grand View College som ble opprettet 1896 som en utvidet folkehøyskole, og hvor det lenge ble utdannet prester til danske lutherske menigheter innen for den daværende Danish Evangelical Lutheran Church of America. Nu Metall bandet Slipknot kommer fra byen.
Byens og Iowas høyeste bygning er skyskraperen 801 Grand, eller "The Principal Building", fra 1991 med sine 192 meter.
Sørvest for byen ligger Des Moines internasjonale lufthavn.


== Kjente personer fra Des Moines ==
Stephen Collins (1947–), skuespiller
Shawn Johnson (1992), OL- og VM-vinner i turn
Chris Pirillo (1973–), grunnlegger av Lockergnome
Corey Taylor, (1973-), rockartist. Seks av de andre ni medlemmene i bandet Slipknot er også født i Des Moines.


== Eksterne lenker ==
(en) Offisielt nettsted 
(en) Des Moines, Iowa – kategori av bilder, video eller lyd på Commons 
 Des Moines hos Wikivoyage
Frankfort

Frankfort er hovedstad i den amerikanske delstaten Kentucky.
Frankfort er også hovedsete i Franklin County, og har 27 741 innbyggere (2000). Byen har et areal på 38.9 km², hvorav 38.2 km² er land og 0.7 km² er vann. Elven Kentucky renner gjennom byen.


== Kjente folk fra Frankfort ==
Henderson Smith (1858–1923), kornettist og dirigent


== Referanser ==


== Eksterne lenker ==
(en) Offisielt nettsted 
(en) Frankfort, Kentucky – kategori av bilder, video eller lyd på Commons 
(en) Frankfort, Kentucky – galleri av bilder, video eller lyd på Commons 
 Frankfort hos Wikivoyage
Guðmundur Jónsson

Guðmundur Jónsson  (født 11. desember 1953 på Island) er en islandsk arkitekt bosatt i Norge.
Jónsson ble utdannet ved AHO, Arkitekthøyskolen i Oslo (1975–1981) og ILAUD (International Laboratory of Architecture and Urban Design) i Italia høsten 1979. Han praktiserte ved Lund & Slatto og Eliassen og Lamertz-Nilssen i Oslo fra 1981 til 1987 og etablerte Gudmundur Jonsson Arkitektkontor samme år. Han tegnet blant annet Norveg Kyst og kultursenter i Rørvik, Hardangervidda Nasjonalparksenter, Norsk Fjordsenter i Geiranger, Søsterskipet i Rørvik og biblioteket i Akureyri på Island.
Han har utført arkitektarbeidene for utstillingen «Henrik Ibsen – tvert imot / Henrik Ibsen – tvert imot», inngangsparti og resepsjon på Ibsenmuseet i Oslo og for den norgeshistoriske utstillingen «Langsomt ble landet vårt eget» på Maihaugen i Lillehammer.


== Prisbelønning ==
Guðmundur Jónsson ble nominert til den europeiske arkitektprisen Mies Van der Rohe prisen.


== Referanser ==


== Eksterne lenker ==
Hjemmeside
Odelstakst

Odelstakst er den kjøpesum som en odelsberettiget person skal betale for en eiendom som er odelsjord. En odelstakst skal gjenspeile verdien av eiendommen ved fritt salg, men det skal tas hensyn til at eiendommen i hovedsak skal benyttes til landbruksformål. Odelsretten er befestet i Grunnlovens § 117: «Odels- og åsetesretten må ikke oppheves.»Normalt vil en odelstakst bli satt betydelig høyere enn en åsetestakst.Reglene for odelstakst finnes i odelslovens § 49 og § 50: 

«§ 49. Verdsetjinga ved odelstakst skal gjerast på grunnlag av den bruk av eigedomen som er naturleg og pårekneleg etter tilhøva på staden, og som kan sameinast med at eigedomen hovudsakleg blir nytta til landbruksføremål.»
«§ 50. Hefte på eigedomen som blir dekte av takstverdien kan løysingsmannen krevje avløyste, når dei er påhefta etter at foreldingsfristen tok til, jfr. § 40. Det same gjeld råderettar som er påhefta tidlegare, dersom dei er særleg tyngjande. Avtale om forpakting for lengre tid enn 5 år, og avtale om leige av husrom, kan løysingsmannen seie opp etter reglane i lov 25. juni 1965 nr. 1 om forpakting § 8 og lov 26. mars 1999 nr. 17 om husleieavtaler § 9-6, endå om avtala ikkje gjev høve til slik oppseiing.»


== Se også ==
Odelsrett
Åsetesrett


== Referanser ==
Buffalo County (Wisconsin)

Buffalo County er et fylke i den amerikanske delstaten Wisconsin. Det ligger i den vestlige delen av staten og grenser mot Pepin County i nord, Eau Claire County i nordøst og mot Trempealeau County i øst. Det har også grense mot delstaten Minnesota i sørvest.
Buffalo Countys totale areal er 1 838 km² hvorav 65 km² er vann. I 2000 hadde fylket 13 804 innbyggere og administrasjonssenteret ligger i byen Alma. 
Fylket har fått sitt navn etter elven Buffalo River som renner gjennom fylket og er en bielv til Mississippi.


== Eksterne lenker ==
(en) Offisielt nettsted 
(en) Buffalo County, Wisconsin – kategori av bilder, video eller lyd på Commons
Bluebox

Bluebox er et kulturhus i Grimstad som tilhører studentene ved Universitetet i Agder. Det første spadetaket ble tatt av Jon Lilletun, og det ble åpnet i 1998 i det som dengang var Høgskolen i Agder, under navnet «Luftslottet». Ved byggingen av det nye Campus Grimstad ble stedet flyttet og fikk det nye navnet «Bluebox».
I løpet av studieåret blir det holdt en rekke arrangementer, deriblant en rekke konserter på Bluebox. DeLillos, CC Cowboys, Bertine Zetlitz, Joe Lynn Turner og Kaizers Orchestra har alle holdt konserter der.
Stedet drives på frivillig basis av studentene selv, det er ansatt en dagligleder. Bluebox er en  del av SiA – Studentsamskipnaden i Agder.


== Eksterne lenker ==
Offisielt nettsted
Hjelpekrysseren «Berlin»

«Berlin» (senere kjent som «Arabic») var et tysk passasjerskip og senere hjelpekrysser. Skipet hadde et deplasement på 17 000 tonn og en besetning på 450 mann.
«Berlin» ble bygget i Bremen i 1909 ved verftet AG Weser og ble tatt i bruk av rederiet Norddeutscher Lloyd i linjetrafikk mellom New York og Middelhavet.
Ved utbruddet av første verdenskrig ble skipet beslaglagt av Den tyske keiserlige flåte og gjort om til hjelpekrysser. Etter å ha lagt miner i britisk farvann ble «Berlin» 16. november 1914 tvunget til å søke nødhavn i Trondheimsfjorden. Skipet ble senere internert og bevoktet av norske nøytralitetsvakter i Hommelvik, deretter i Lofjorden ved Levanger. Hendelsen var en grov krenkelse av den norske nøytraliteten. Det skapte også stor oppmerksomhet at skipet hadde greid å passere Agdenes festning uten å bli oppdaget. Flere av besetningsmedlemmene, deriblant skipssjefen og mange av offiserene, greide å rømme i årene som fulgte.
Etter krigen ble skipet overtatt av Storbritannia. I 1920 ble det gjort om til passasjerskip igjen, nå under navnet «Arabic». Frem til 1926 seilte «Arabic» for White Star Line, deretter ble det overtatt av Red Star Line.
I desember 1931 ble «Arabic» tatt til Genova der det ble hugd opp.


== Eksterne lenker ==
«RMS Arabic (III)»
Pepin County

Pepin County er et fylke i den amerikanske delstaten Wisconsin. Det ligger i den vestlige delen av staten og grenser mot Pierce County i nordvest, Dunn County i nord, Eau Claire County i øst og mot Buffalo County i sør. Det har også grense mot delstaten Minnesota i vest.
Pepin Countys totale areal er 644 km² hvorav 42 km² er vann. I 2000 hadde fylket 7 213 innbyggere og administrasjonssenteret ligger i byen Durand. 
Fylket har fått sitt navn etter oppdagerne Jean og Pierre Pepin.


== Eksterne lenker ==
(en) Offisielt nettsted 
(en) Pepin County, Wisconsin – kategori av bilder, video eller lyd på Commons
Pierce County (Wisconsin)

Pierce County er et fylke i den amerikanske delstaten Wisconsin. Det ligger i den vestlige delen av staten og grenser mot St. Croix County i nord, Dunn County i nordøst og mot Pepin County i sørøst. Det har også grense mot delstaten Minnesota i vest og sør.
Pierce Countys totale areal er 1 532 km² hvorav 39 km² er vann. I 2000 hadde fylket 7 213 innbyggere og administrasjonssenteret ligger i byen Ellsworth. 
Fylket har fått sitt navn etter USAs fjortende president, Franklin Pierce.


== Eksterne lenker ==
(en) Offisielt nettsted 
(en) Pierce County, Wisconsin – kategori av bilder, video eller lyd på Commons
Annapolis

Annapolis er hovedstaden i den amerikanske delstaten Maryland og hovedsete i Anne Arundel County. Annapolis har 38 394 innbyggere (2010), og er en del av metropolområdet Baltimore-Washington. Byen ligger ved Chesapeake Bay ved utløpet av elven Severn. Byen er den delstatshovedstad som ligger nærmest rikshovedstaden Washington, D.C. I Annapolis ligger United States Naval Academy og St. John's College.


== Historie ==
I 1649 grunnla britiske nybyggere fra Virginia en havn omtrent på dette sted. De var puritanere som var blitt fordrevet fra Virginia. Etter å ha forlagt byen fra den nordre elvebredd og til den søndre, og forsøkt seg frem til et passende bynavn (først «Town at Proctor's», så «Town at the Severn»), ble det til slutt Anne Arundel's Towne (etter hustruen til lord Baltimore som døde kort tid etter). Kortformen Arundel Town var også i bruk.
Byen ble svært velstående på grunn av slavehandelen og tobakkshandelen.I 1704 fikk den sitt nåværende navn da guvernør Francis Nicholson flyttet hovedstaden for kolonien Maryland fra St. Mary's City og hit. Navneskiftet var en hyllest til den britiske prinsesse og tronfølger Anne. Stavelsen -polis, fra gresk, kan oversettes med by.
Etter den amerikanske uavhengighetskrig var Annapolis i ni måneder (fra 26. november 1783 til 19. august 1784) hovedstad for alle De forente stater ettersom Kongressen holdt til i byen i denne perioden.


== Vennskapsbyer ==
 Tallinn, Estland
 Newport, Wales
 Dumfries, Skottland
 Wexford, Irland
 Annapolis Royal, Nova Scotia, Canada
 Karlskrona, Sverige
 Redwood City, California, USA


== Referanser ==


== Eksterne lenker ==
(en) Offisielt nettsted 
(en) Annapolis, Maryland – kategori av bilder, video eller lyd på Commons 
 Annapolis hos Wikivoyage
Lansing

Lansing er hovedstad i den amerikanske delstaten Michigan.
Størsteparten av Lansing ligger i fylket Ingham County, mens en liten del av byen strekker seg inn i Eaton County og flypassen Capital Region internasjonale lufthavn ligger i det i nærliggende Clinton County. Lansing er den eneste av delstatshovedstedene i USA som ikke også er hovedsete i et fylke. Byen har 119 128 innbyggere (2000). Lansing ligger langs elven Grand River.


== Eksterne lenker ==
(en) Offisielt nettsted 
(en) Lansing, Michigan – kategori av bilder, video eller lyd på Commons 
(en) Lansing, Michigan – galleri av bilder, video eller lyd på Commons 
 Lansing hos Wikivoyage
St. Croix County

St. Croix County er et fylke i den amerikanske delstaten Wisconsin. Det ligger i den vestlige delen av staten og grenser mot Polk County i nord, Barron County i nordøst, Dunn County i øst og mot Pierce County i sør. Det har også grense mot delstaten Minnesota i vest.
St. Croix Countys totale areal er 1 906 km² hvorav 36 km² er vann. I 2000 hadde fylket 63 155 innbyggere og administrasjonssenteret ligger i byen Hudson. 
Fylket ble grunnlagt i 1840 og har fått sitt navn etter elven St. Croix River (bielv til Mississippi) som renner gjennom fylket.


== Eksterne lenker ==
(en) Offisielt nettsted 
(en) St. Croix County, Wisconsin – kategori av bilder, video eller lyd på Commons
Jernbanetorvet (Gjøvik)

Jernbanetorvet er en plass/et parkanlegg i Gjøvik sentrum, like vest for Gjøvik Jernbanestasjon, mellom Jernbanegata, Strandgata og Jernbanesvingen. Hovedbanestasjonen i Gjøvik har adresse Jernbanetorget 3. Gjøvik Stasjon lå tidligere ved Skibladner-kaia og Gjøvik brygge.


== Se også ==
Liste over Gjøviks gater


== Eksterne lenker ==
(en) Jernbanetorvet, Gjøvik – kategori av bilder, video eller lyd på Commons
Forslag til nyregulering av Jernbanetorvet i Gjøvik, utarbeidet av arkitektfirmaet Stein Halvorsen A/S
Jefferson City

Jefferson City er hovedstaden i den amerikanske delstaten Missouri, og hovedsete i fylket Cole County. 
Byen har 43 079 innbyggere (2010), og fikk navn etter USAs tredje president Thomas Jefferson. Jefferson City ligger ved elven Missouri.


== Historie ==
Byen ble valgt som ny hovedstad da Missouri ble tatt opp som egen stat i USA i 1821. Byen ble først kalt Lohman's Landing, og et forslag til nytt navn var "Missouriopolis", før man bestemte seg for Jefferson City. Byen ble bygd opp spesielt med tanke på at den skulle være delstatshovedstad, men inntil regjeringsbygningene var klare fungerte St. Charles som hovedstad. Da delstatsforsamlingen flyttet inn i 1826, bodde det kun 31 familier i byen. I 1833 brant capitol, men fem år senere var en ny bygning ferdig.


== Demografi ==
Befolkningsutviklingen i Jefferson City:


== Referanser ==


== Eksterne lenker ==
(en) Offisielt nettsted 
(en) Jefferson City, Missouri – kategori av bilder, video eller lyd på Commons 
 Jefferson City hos Wikivoyage
Kistrand

Kistrand (kvensk: Ryssämarkka, nordsamisk: Čuđegieddi) er et kirkested og handelssted i Porsanger kommune i Finnmark. Stedet ligger på vestsiden av Porsangerfjorden, ca. 56 km nord for Lakselv. Navnet Kistrand kommer av ordet kid, kje, eller av det samiske ordet "čuhti" som betyr "russer" eller "kareler" (tsjude). Det kvenske navnet er basert på finsk uttale av en oversettelse til norsk av det samiske navnet (dvs. "Russermarka").
Kistrand kirke fra 1856 ble ikke brent av tyskerne under 2. verdenskrig.


== Kistrand prestegjeld ==
Kistrand prestegjeld ble først kalt Kjelvik, senere Kistrand. I 1793 ble det bestemt at Kistrand skulle være hovedsokn i prestegjeldet, med Kjelvik som annekssokn. I 1813 ble Kautokeino og Afjuvarre/Karasjok slått sammen med Kistrand prestegjeld. Kautokeino ble imidlertid skilt ut igjen som eget prestegjeld i 1851. Kjelvik annekssokn ble lagt til Måsøy prestegjeld i 1861. Karasjok ble eget prestegjeld i 1873. I 1965 skiftet Kistrand sokneprestembete navn til Porsanger sokneprestembete. [1]


== Kistrand kommune ==

Kistrand kommune var forløperen til dagens Porsanger kommune. Den opprinnelige kommunen var landets klart største etter areal, og omfattet dagens Porsanger, Kautokeino, Nordkapp og Karasjok kommuner. Kautokeino formannskapsdistrikt (kommune) ble skilt ut fra Kistrand i 1851. Kjelvik (senere Nordkapp) kommune ble utskilt fra Kistrand i 1861. Karasjok kommune ble utskilt fra Kistrand 1. januar 1866. 1. januar 1964 endret Kistrand kommune navn til Porsanger kommune.


== Se også ==
Okkupasjonsmaktens fangeleirer i Norge
Polk County (Wisconsin)

Polk County er et fylke i den amerikanske delstaten Wisconsin. Det ligger i den nordvestlige delen av staten og grenser mot Burnett County i nord, Barron County i øst, Dunn County i sørøst og mot St. Croix County i sør. Det har også grense mot delstaten Minnesota i vest.
Polk Countys totale areal er 2 477 km² hvorav 101 km² er vann. I 2010 hadde fylket 44 205 innbyggere og administrasjonssenteret ligger i Balsam Lake. 
Fylket har fått sitt navn etter USAs ellevte president, James Knox Polk.


== Referanser ==


== Eksterne lenker ==
(en) Offisielt nettsted 
(en) Polk County, Wisconsin – kategori av bilder, video eller lyd på Commons
Santa Fe

Santa Fe er hovedstad og den fjerde største byen i den amerikanske delstaten New Mexico og er hovedsete i fylket Santa Fe County.
Santa Fe har 62 200 innbyggere (2000) og ligger omtrent 2 132 meter over havet. Dermed er den den høyest beliggende delstatshovedstad i USA. Byen har et areal på 96,9 km². 96,7 km² av dette er land og 0,2 km² vann.
Byen ble grunnlagt av spanjolene i 1610 og ble hovedstaden i New Mexico i 1912. Byens fulle navn da den ble grunnlagt var La Villa Real de la Santa Fé de San Francisco de Asís (spansk for Den kongelige by av St. Frans av Assisis hellige tro).


== Klima ==
Gjennomsnittstemperaturen i Santa Fe varierer fra −10 °C til 4 °C om vinteren og mellom 13 °C og 30 °C om sommeren. Santa Fe får gjennomsnittlig 25–50 mm regn per måned om sommeren og omtrent 12 cm snø per måned om vinteren.


== Eksterne lenker ==
(en) Offisielt nettsted 
(en) Santa Fe, New Mexico – kategori av bilder, video eller lyd på Commons 
(en) Santa Fe, New Mexico – galleri av bilder, video eller lyd på Commons 
 Santa Fe hos Wikivoyage
Burnett County

Burnett County er et fylke i den amerikanske delstaten Wisconsin. Det ligger i den nordvestlige delen av staten og grenser mot Douglas County i nordøst, Washburn County i øst, Barron County i sørøst og mot Polk County i sør. Det har også grense mot delstaten Minnesota i vest.
Burnett Countys totale areal er 2 280 km² hvorav 152 km² er vann. I 2000 hadde fylket 15 674 innbyggere og administrasjonssenteret ligger i Meenon. 
Fylket har fått sitt navn etter lovgiver Thomas P. Burnett.


== Eksterne lenker ==
(en) Offisielt nettsted 
(en) Burnett County, Wisconsin – kategori av bilder, video eller lyd på Commons
Cheyenne (Wyoming)

Se også cheyenne (folk) og cheyenne (språk)
Cheyenne er hovedstad i den amerikanske delstaten Wyoming. Den er den største byen i Wyoming, og hovedsete i fylket Laramie County. Cheyenne har omtrent 60 000 innbyggere (2010). 
F. E. Warren Air Force Base ligger like utenfor Cheyenne.


== Referanser ==


== Eksterne lenker ==
(en) Offisielt nettsted 
(en) Cheyenne, Wyoming – kategori av bilder, video eller lyd på Commons 
 Cheyenne (Wyoming) hos Wikivoyage